**Μ. Κριθαρίδης: Με ένα ακόμα κατεπείγον δείγμα κακής νομοθέτησης η Κυβέρνηση κάνει για άλλη μια φορά την πανδημία ευκαιρία**

Η Κυβέρνηση λίγο πριν κλείσει η Βουλή για τις γιορτές, έφερε χθες τα μεσάνυχτα ένα πολυνομοσχέδιο που άπτεται τουλάχιστον 10 Υπουργείων, με την μορφή του κατεπείγοντος και με τον μανδύα της επίλυσης ζητημάτων του Υπουργείου Υγείας. Φυσικά αυτός ο άθλιος, όχι απλά πρόχειρος, τρόπος νομοθέτησης, δεν μας ξαφνιάζει πια, ο κ. Μητσοτάκης έχει αποδείξει ότι μπορεί να καταργήσει στην πράξη κάθε διάταξη του νόμου για την καλή νομοθέτηση που θέσπισε η Κυβέρνηση του.

Αυτό που κάνει το συγκεκριμένο έκτρωμα ακόμα πιο εξοργιστικό, είναι ότι προσπαθεί να περάσει στα ψιλά, διάφορα ζητήματα που διαρκώς η ολιγαρχία επιθυμούσε και έρχεται τώρα η Κυβέρνηση να τα εισάγει από το παράθυρο. Χαρακτηριστικό δείγμα αυτών, είναι η μεθόδευση για κατάργηση ουσιαστικά της Κυριακάτικης αργίας, μιας κατάκτησης του κόσμου της εργασίας που αποτελεί διαχρονικά στόχο της τρόικας και των εγχώριων και όχι μόνο, εντολέων της.

Αν η Κυβέρνηση νομίζει ότι οι εργαζόμενοι έστω και σε αναστολή ή αναγκαστική ανεργία, θα της επιτρέψουν κάτι τέτοιο, κάνει μεγάλο λάθος.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**